Der er tale om forsikringssvindel, når en kunde i et forsikringsselskab har et ønske om at bedrage forsikringsselskabet for at opnå en uberettiget erstatningsudbetaling. Det kan eksempelvis være, hvis man efter et indbrud skriver flere genstande på skadesanmeldelsen, end man i virkeligheden har mistet, eller hvis man meddeler sit forsikringsselskab, at man ikke er i stand til at bevæge sin højre arm som følge af en ulykke, men at man i virkeligheden kun har let nedsat bevægelighed.